ചന്ദ്രനില് ജല സാന്നിധ്യം കണ്ടെത്തി ചന്ദ്രയാന്2 ചന്ദ്രനില് ജലത്തിന്റെ സാന്നിധ്യമെന്ന് കണ്ടെത്തി ചന്ദ്രയാന്2. ചന്ദ്രനില് ഹൈഡ്രോക്സൈലിന്റെയും ജല തന്മാത്രകളുടെയും അവ്യക്തമായ സാന്നിധ്യം കണ്ടെത്തിയിട്ടുണ്ട്. ധാതുശാസ്ത്രവും അക്ഷാംശസ്ഥാനവുമായി ഈ ബന്ധങ്ങള് ബന്ധപ്പെട്ടിരിക്കുന്നുവെന്നും ഈ കണ്ടെത്തലുകള് ശക്തമായി സൂചിപ്പിക്കുന്നു.കറന്റ് സയന്സ് എന്ന ജേര്ണലിലാണ് ഇത് കണ്ടെത്തല് പ്രസിദ്ധീകരിച്ചത്. ചന്ദ്രന്റെ വൈദ്യുത കാന്തികതരംഗങ്ങളില് നിന്നുള്ള വിവരങ്ങള് ശേഖരിക്കാന് ഉപയോഗിക്കുന്ന ഇന്ഫ്രാറെഡ് സ്പെക്ടോമീറ്ററിന്റെ ഡേറ്റയാണ് വിശകലനം ചെയ്യുന്നത്. ചന്ദ്രനിലെ ധാതുസമ്ബത്ത് കണ്ടെത്തുന്നതിനുള്ള ഗവേഷണമാണ് നടന്നുവരുന്നത്.ചന്ദ്രന്റെ ഉയര്ന്ന അക്ഷാംശങ്ങളില് തിളങ്ങുന്ന സൂര്യപ്രകാശമുള്ള ഉയര്ന്ന പ്രദേശങ്ങളില് ഉയര്ന്ന ഹൈഡ്രോക്സൈല് അല്ലെങ്കില് ജല തന്മാത്രകള് ഉണ്ടെന്ന് കണ്ടെത്തിയതായും ഡാറ്റയില് നിന്ന് നിരീക്ഷിക്കപ്പെട്ടു. ഡെറാഡൂണിലെ ഇന്ത്യന് ഇന്സ്റ്റിറ്റ്യൂട്ട് ഓഫ് റിമോട്ട് സെന്സിംഗിലെ ഐഐആര്എസ് ശാസ്ത്രജ്ഞര് അഭിപ്രായപ്പെടുന്നത് ചന്ദ്രനില് ഹൈഡ്രോക്സിലും ജലവും ഉണ്ടാകുന്നത് ബഹിരാകാശ കാലാവസ്ഥയാണ്, സൗരവാതങ്ങള് ചന്ദ്രോപരിതലവുമായി ഇടപഴകുന്ന പ്രക്രിയയാണ്. ഒരു മാസം മുന്പ് സൂര്യന്റെ പുറമേയുള്ള പ്രഭാവലയത്തെ സംബന്ധിച്ച നിര്ണായക വിവരങ്ങള് ചന്ദ്രയാന്2 പങ്കുവെച്ചിരുന്നു.2019 ജൂലൈ 22ന് ശ്രീഹരിക്കോട്ടയില് നിന്ന് ജിഎസ്എല്വി മാര്ക്ക് മൂന്നില് വിക്ഷേപിച്ച ചന്ദ്രയാന് പേടകത്തിലെ ഓര്ബിറ്റര് ആ വര്ഷം സെപ്റ്റംബര് രണ്ടിനാണ് ചന്ദ്രന്റെ ഏറ്റവും അടുത്തുള്ള ഭ്രമണപഥത്തിലെത്തിയത്.